معرکۂ صفین میں جب امیر معاویہ ؓ کے حامیوں نے حریف کا پلہ بھاری دیکھا ، تو اپنے نیزوں پر دمشق کا مصحف اعظم بلند کر کے عجیب و غریب طریقہ پر مصالحت کی دعوت دی ، گو جناب امیر ؓ اس پر راضی نہ تھے،تاہم قرآن کی دعوت کا رد کرنا آسان نہ تھا،خود آپ کی فوج میں پھوٹ پڑ گئی ، انجام کار تمام مابہ النزاع امور کا فیصلہ طرفین کے دو ثالث پر محول ہوا ، امیر معاویہ ؓ نے اپنی طرف سے حضرت عمرو بن العاص ؓ کو حکم مانا اور حضرت علی ؓ کی طرف سے حضرت ابوموسیٰ اشعری ؓ کا انتخاب ہوا ، دومۃ الجندل مقامِ اجلاس قرار پایا اور دونوں حکم ایک مقرر تاریخ پر مجمتع ہوئے ، حضرت مغیرہ بن شعبہ ؓ ایک نہایت نکتہ رس اور معاملہ فہم بزرگ تھے،انھوں نے حضرت ابوموسیٰ اشعری ؓ اور عمرو بن العاص ؓ سے علاحدہ علاحدہ گفتگو کرکے ان کی رائے کا اندازہ کیا ، تو ان کو یقین ہو گیا کہ یہ دونوں کسی امر پر متفق نہیں ہو سکتے،کیونکہ اگر ایک طرف کمال غیر جانبداری وبے لوثی ہے تو دوسری طرف شدید خود غرضی و پاسداری ۔
Entity: حضرت مغیرہ بن شعبہ — Type: /person